جيت المنازل خاليه ما بها اوناس
من عام الأول ارضها ما وطي به
ولقيت مرح أهل المروات دراس
علمه بهم يا بو مطر علمي ابه
مريتها يوم المعاليق يباس
ونزلتها يوم الضماير عشيبه
وونس بصدري واهج الحر حماس
احسب من فارق هله لي يجي به
واقفيت كن ابسرت القلب مراس
واقنب كما يقنب من الجوع ذيبه
واعول كما تعول على البو عرماس
ومن لامني جعل حواله عطيبه
باللي يفكون الطلب عقب الادماس
ربعي مصخرت العدو بالغصيبه
اليا منهم ركبوا على سرج الافراس
وتحيزموا من فوق قب عريبه
اليا اعتزوا ببعير عالي الساس
خلوا على جمع المعادي حطيبه
ذكر الموده للعرب ما بها باس
لكنها على المولع مصيبه
حب الرفاقه شيب القلب والراس
وباق الموده له بديل قريبه
باقي العرب تلقا بديله مع الناس
واخوك لو درت البدل ما لقيبه